Aragonés central

L'aragonés central ye l'aragonés que se charra entre as vals de Bielsa y Tena, y en o Prepireneu a o norte de Guara. Ye millor definito por caracters foneticos que por caracters morfolochicos u lexicos y dende estos zaguers puntos de vista l'aragonés central d'a cuenca d'o Galligo sería aragonés occidental y l'aragonés central d'a cuenca d'a Cinca sería aragonés oriental en un sentito amplo sin parar cuenta en a propuesta de clasificación d'as parlas altoaragonesas en cuatre brancas.

Bi ha pocos escritors que haigan escrito a suya obra en aragonés central en relación a l'aragonés oriental y occidental, tampoco no se'n ha replegau tanta literatura popular como en as variedaz oriental, occidental y meridional. Manimenos en as pastoradas ribagorzanas fan servir trazas de l'aragonés central como os participios en -ato, -ito pa imitar a parla rustica de ciertos pastors. Chabier Tomás Arias: La Pastorada de Benabén (Baixa Ribagorza). Rolde: Revista de cultura aragonesa, ISSN 1133-6676, Nº. 104, 2003 , páchinas. 25-44

 Fonetica 
Conserva a fonetica de l'aragonés pirenaico preliterario:

 Bi ha focos de conservación d'o diftongo -ia- derivato d'a E curta latina (fiastas, suarde, etc.) y casos isolatos fuera d'os focos.
 As oclusivas xordas intervocalicas latinas P, T, K se conservan en muitos mas casos que en l'aragonés cheneral: capeza, saper, crapa, lupo, escopallo, foricar, afocar, taleca, focaza, fornica, vorruca, ayutar, fusata, xata, recutir, recatiar, emprenyatuara. Esto da en morfolochia participios en -ato, -ito.
 Bi ha mas casos de evolución d'a -LL- latina enta sonitos cacuminals analogos a la che vaqueira de l'asturiano occidental, sonitos que han dato: -ch- (tensino, Tierra de Biescas zona de toponimos como cochata), -t- (bergotés, belsetán, zona de toponimos como cotata).
 Sonorización dezaga liquida: As sonoras que van dezaga liquida N, R, s'enxorden sobre tot en o sector de Torla-Broto-Vió-A Solana-Tena:
Grupo -MP- > -mb-:
Cambo en Pandicosa, Torla, Oto, Broto, Buesa, Fanlo, Buisán, Yosa.
Tramba en Torla.
Embolla: ampolla.
Grupo -NT- > -nd-:
Planda y punda en Vió y Panticosa.
Candal, sendir, fuande, puande, undar, nomás que en Vió.
Grupo -NK- > -ng-:
Blango, bango, chungo, barrango, palanga.
Cingüenda (Panticosa).
Grupo -LT- > -ld-:
Aldo, Buldorín, Saldo. 
Grupo -RT- > -rd-:
Suarde, Sangardana, Xordica / Chordica.
Grupo -LP- > -lb-
Tauba (de Talpa, en Sallent de Galligo).
Grupo -RK- > -rg-:
Forgancha.

 Morfolochia: 
En o sector central trobamos en muitos puestos l'articlo ro, ros, ra, ras como forma post-vocalica de l'articlo aragonés cheneral o, os, a, as. Coincide con as formas gasconas de l'atro costato d'os Pireneus. Se documenta ya en un texto antigo procedent de Sobrarbe que yera en latín pero teneba formas romances:

S'emplegan os participios -ato, -ito, consideraus os mas d'alcuerdo con a fonetica aragonesa. Manimenos en bella zona coexiste con -au, -iu que tiende a predominar, y mesmo han feito que se pierdan os primers.

En derivación os sufixos -au, -iu y -ugo tienen as variants -ato, -ito y -uco.

 Variedaz: 
 Aragonés centro-occidental 
Aragonés d'a Val d'Acumuer
Aragonés d'a Tierra de Biescas
Aragonés sarrablés
Aragonés de Sobrepuerto
Aragonés tensino (con l'aragonés pandicuto como parla local millor conservata).
Aragonés de Vallibasa

 Aragonés centro-oriental 
Aragonés d'a Valle de Vio
Aragonés d'a Valle de Puértolas
Aragonés d'a Ribera de Fiscal
Aragonés de Sierra Ferrera
Aragonés belsetán
Aragonés bergotés
Aragonés d'a Valle de Tella

 Referencias 

 Bibliografía 
  Francho Chabier Nagore Laín. El Aragonés Hoy. Ibercaja y Consello d'a Fabla Aragonesa, 1989.
  Anchel Conte et al. El aragonés: identidad y problemática de una lengua. Colección Aragón. Librería general.
  Chabier Tomás Arias. El aragonés del biello Sobrarbe. Instituto de Estudios Altoaragoneses, 1999. ISBN 84-8127-095-4

*